בס"ד

סיכום שופטים פרק ז' – ברירת העם בעין חרוד ומלחמת גדעון
הקדמה – מדין עמלק ובני קדם חנו בעמק יזרעאל, וגדעון ולוחמיו חנו בעין חרוד.
א'-ח' – מטרת ברירת העם בעין חרוד: ה' רוצה שישראל ידעו ש-ה' ניצח את המלחמה. ואם יהיו הרבה לוחמים, הם עלולים לחשוב, שהם ניצחו בכוחם. בברירה 2 שלבים:
שלב א' – גדעון אומר: מי שירא וחרד שיחזור{מ32- אלף לוחמים נשארים 10 אלף}.
[bookmark: _GoBack]שלב ב'  - הלוחמים שותים מים כדברי גדעון. ואז ה' אומר לגדעון: כל מי שליקק בפיו מים מידו, ילחם. ואילו כל מי שכרע על ברכיו ושתה מים, יחזור לביתו. נשארים 300 לוחמים.

ט'-י"ד – גדעון ופורה נערו יורדים למחנה מדין ושומעים את חלום השומר המדייני
{שצליל(=מצה עבה)לחם שעורים התהפך במחנה מדין והפיל את האוהל}, ואת הפתרון שאמר חבירו{שזוהי חרב גדעון שינצח את מדין}. גדעון מקבל מכך אומץ כדברי ה'. 

ט"ו-כ"ה  - גדעון ונערו חוזרים, וגדעון משתמש במספר טכסיסים במלחמה:
 1. מחלק את 300 הלוחמים ל3- ראשים{קבוצות}.
 2. נותן לכולם שופרות וכדים – כשבנ"י יגיעו למחנה מדין הם ישברו את הכדים ויתקעו 
     בשופרות, ודבר זה יגרום לבהלה במחנה מדין.{גדעון אמר ללוחמים לקחת גם לפידים
    (היה לילה), ולהסתיר אותם בתוך הכדים}.
3. גדעון תוקף בלילה בראש האשמורת התיכונה{כלומר בתחילת השליש השני של 
    הלילה} בזמן התחלפות שומרי מדין – זהו דבר שגורם לבלבול ומפתיע את האויב.
    ה' גורם לכך שהמדינים הורגים אחד את השני, והם בורחים משם. 
    שבטי נפתלי, אשר ומנשה מגיעים ורודפים אחרי מדין.
4. גדעון קורא לאפרים שיתפסו את מעבר הירדן{כדי שלא יוכלו לברוח}. אנשי אפרים 
    הורגים את שני שרי מדין: את עורב{בצור עורב} ואת זאב{ביקב זאב}.

